อยากถามคุณว่า พอดีลืมทานยาคุม4วัน ยาคุมชนิด21เม็ด แล้ววันที่5มีเลือดออกนั่นคือประจำเดือนใช่ไหมคะ แล้วควรเริ่มกินยาคุมแผงใหม่ ในวันไหนคะ วันที่ประจำเดือนมา หรือ ให้นับจากวันที่ลืมกิน จนครบ7วันแล้วเริ่มทาน แผงใหม่ในวันที่8คะ
สวัสดีค่ะ การใช้ยาคุมกำเนิดแบบแผงรายเดือนนั้น ควรเริ่มใช้ภายใน 5 วันแรกของการมีประจำเดือน เพื่อให้ยาสามารถออกฤทธิ์ได้ทันทีตั้งแต่เม็ดแรก และให้กินติดต่อกันทุกวันจนยาหมดแผง คลาดเคลื่อนไม่เกิน 3 ชั่วโมงการลืมกินยาสามารถกินชดเชยได้ แต่หากขาดยาไปเกิน 3 วันแล้วนั้น ยาจะไม่มีประสิทธิภาพในการคุมกำเนิดแล้ว อาจจะต้องหยุดกินในแผงนั้นไป แล้วรอจนกว่าประจำเดือนจะมา แล้วให้รีบเริ่มแผงใหม่ภายใน 5 วันแรกของประจำเดือน การที่หยุดกินยาไปกะทันหัน อาจทำให้มีเลือดออกผิดปกติระหว่างรอบเดือนดังกล่าวมาได้การเริ่มยาแผงใหม่อาจรอให้ประจำเดือนครั้งต่อไปมาก่อน หรือยืนยันการตั้งครรภ์ให้แน่ชัดว่าไม่ตั้งครรภ์ก็น่าจะสามารถเริ่มยาได้ โดยสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ